સુરત ટેક્સટાઈલ માર્કેટનું હબ ગણવામાં આવે છે. GST નાબુદ માટે ટેક્સટાઈલ માર્કેટ એસોશિયેશને સરકાર સાથે લડી લેવાની તૈયારી દર્શાવી છે. GSTને ટેક્સટાઈલ માર્કેટના ટ્રેડર્સમાં દિવસે ને દિવસે રોષ વધી રહ્યો છે. GST નાબૂદી કરવા માટે કાપડના વેપારીઓનું આંદોલન દિવસે ને દિવસે વધુ ઉગ્ર બની રહ્યું છે. સુરત ટેક્સટાઇલના ટ્રેડર્સે અઠવાડિયાની વ્યૂહરચના ઘડી પરિણામ ન મળે ત્યાં સુધી આંદોલન ચલાવવાની ચીમકી આપી છે. ગુરૂવારે સતત ચોથા દિવસે સુરત વેપારીઓ દ્વારા કલેક્ટરને આવેદન પત્ર આપવામાં આવવાનું હોવાથી પોલીસના ધાડા ઉતારવામાં આવ્યા હતા, જેમાં જેકેટધારી લોકલ પોલીસ ફોર્સ ઉતારવામાં આવી હતી.